Diari Oficial de la Generalitat Valenciana


Sumari del DOGV 764, del 16-02-1988 (1988/810594)

RESOLUCIÓ de 23 de desembre de 1987, de la Direcció General d'Ordenació i Innovació Educativa, per la qual es donen instruccions per a l'aplicació de l'Ordre de 10 de setembre de 1987, sobre regularització de la situació escolar dels alumnes d'EGB a vancants de curs.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   764

Data del DOGV
:   16-02-1988

Secció del DOGV
:   ALTRES DISPOSICIONS

Número del document
:   1988/810594


Data del document
:   23-12-1987

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 23 de desembre de 1987, de la Direcció General d'Ordenació i Innovació Educativa, per la qual es donen instruccions per a l'aplicació de l'Ordre de 10 de setembre de 1987, sobre regularització de la situació escolar dels alumnes d'EGB avançats de curs.  
L'Ordre de 10 de setembre de 1987, de la Conselleria de Cultura, Educació i Ciència, autoritza aquesta Direcció General a desplegar les normes per tal de regularitzar la situació escolar dels alumnes d'EGB avançats de curs amb relació a l?edat.  
En conseqüència, aquesta Direcció General, ha disposat:  
1. Alumnes que han superat l?EGB amb un any d?avançament en el curs 1986-87.  
Primer  
Els pares o tutors legals d'aquells alumnes que durant l'any acadèmic 1986-87 hagen superat l?Educació General Bàsica amb un any d'anticipació i un aprofitament notable, en els quals, a més, concorren circumstàncies personals excepcionals, podran sol·licitar a la Direcció General d'Ordenació i Innovació Educativa la regularització de la situació escolar del fill/a per tal que se'ls puga expedir el Títol de Graduat Escolar.  
Segon  
Els pares o tutors legals en qui concórreguen les circumstàncies assenyalades en el punt anterior trametran als Serveis Territorials de Cultura i Educació la documentació següent:  
2.1. Instància dirigida a l'Il·lm. Sr. Director General d'Ordenació i Innovació Educativa.  
2.2. Fotocòpia compulsada del full corresponent a l'alumne en el Llibre de Família.  
2.3. Fotocòpia compulsada del Llibre d'Escolaritat.  
2.4. Tots aquells documents acadèmics y personals que considere escaients per a justificar la sol·licitud.  
Tercer  
La Inspecció Educativa, vistes les condicions particulars de cada cas específic i a petició dels Serveis Territorials de Cultura i Educació, elaborarà un informe que s?adjuntarà a la documentació indicada en l'article segon.  
Els Serveis Territorials de Cultura i Educació trametran a la Direcció General d'Ordenació i Innovació Educativa la documentació corresponent a cada cas.  
Quart  
La Direcció General d'Ordenació i Innovació Educativa podrà demanar, tant als interessats com a les Institucions i Organismes educatius implicats, qualsevol altra documentació addicional.  
Cinqué  
Després d'haver estat autoritzada, si s'escau, la regularització acadèmica, el Director del centre on es trobe matriculat l'alumne realitzarà les accions següents:  
5.1. Farà constar al Llibre d'Escolaritat les qualificacions obtingudes per l'alumne.  
5.2. Formalitzarà en la pàgina 30 del Llibre d'Escolaritat, una diligència manuscrita el text de la qual figura en l'Annex I.  
5.3. Formalitzarà també la Diligència de la pàgina 38 (Llibre Groc) o 32 (Llibre Gris) del Llibre d'Escolaritat.  
5.4. Trametrà a la Inspecció Educativa per al vist-i-plau:  
- Llibre d'Escolaritat, amb tots els apartats omplits.  
- Copià de la Resolució en la qual s'autoritza la regularització acadèmica de l'alumne.  
- Acta d'Avaluació final de 8é, específica per als alumnes avançats.  
- Proposta d'expedició del Títol de Graduat Escolar específica per als alumnes avançats.  
II. Alumnes que estan cursant l'EGB amb un any d'avançament.  
Primer  
Els pares o tutors legals dels alumnes nascuts en 1975, 1976 o 1977, que estan cursant l?EGB amb un any d?avançament hauran de sol·licitar de la Direcció General d'Ordenació i Innovació Educativa la regularització de la situació escolar del seu fill.  
Segon  
Els pares o tutors als quals fa referència l'article anterior presentaran davant la Direcció del Centre on es troba matriculat l'alumne: .  
2.1. Instància dirigida a l'Il·lm. Sr. Director General d'Ordenació i Innovació Educativa.  
2.2. Fotocòpia compulsada del full corresponent a l'alumne en el Llibre de Família.  
2.3. Tots els documents personals que considere oportuns per tal de justificar la sol·licitud.  
2.4. Tots aquells documents acadèmics y personal que considere escaients per ajustificar la seua sol·licitud.  
Tercer  
El Centre trametrà als Serveis Territorials de Cultura i Educació la documentació presentada pels pares o tutors juntament amb un informe del Director sobre les causes per les quals l'alumne sol·licitant es troba en la situació anòmala de cursar l?E.G.B. en un nivell avançat al que li correspon per l?edat, fotocòpia compulsada del Llibre d'Escolaritat i fotocòpia de les Actes d'avaluació en les quals figura l'alumne.  
Quart La Inspecció Educativa, vistes les condicions particulars de cada cas específic i a petició dels Serveis Territorials de Cultura i Educació, elaborarà un informe el qual s?adjuntarà a la documentació indicada en l'article segon.  
Els Serveis Territorials de Cultura i Educació trametran a la Direcció General d'Ordenació i Innovació Educativa, la documentació corresponent a cada cas.  
Cinqué  
La Direcció General d'Ordenació i Innovació Educativa podrà requerir, tant dels interessats com de les Institucions i Organismes Educatius implicats, qualsevol altra documentació addicional.  
sisé  
Després d'haver estat autoritzada, si s'escau, la regularització acadèmica, el Director del Centre on es troba matriculat l'alumne formalitzarà, en la pàgina 23 (Llibre Groc) o 20 (Llibre Gris) del Llibre d'Escolaritat, una diligència manuscrita, el text de la qual figura en l'annex II.  
Seté  
En cap cas no s'autoritzarà la inscripció en un curs superior als qui han nascut amb posterioritat a 1977.  
DISPOSICIO ADDICIONAL  
Sense perjudici de la Resolució adoptada per la Direcció General d'Ordenació i Innovació Educativa, els Serveis Territorials de Cultura i Educació, a través de la Inspecció Educativa, iniciaran les diligències oportunes per tal de determinar les responsabilitats per l?incompliment de la Resolució de la Direcció General d'Educació Bàsica i Ensenyaments Especials, de 3 d'abril de 1984, i l?Ordre de la Conselleria de Cultura, Educació i Ciéncia, de 21 d'abril de 1986.  
València, 23 de desembre de 1987. - El Director General d'Ordenació i Innovació Educativa: Francesc Ferrer i Sánchez.  
ANNEX - I  
DILIGENCIA  
Per Resolució de la Direcció General d'Ordenació i Innovació Educativa de data l'alumne/aal qual fa referència aquest Llibre d'Escolaritat ha estat autoritzat per tal de ser proposat per a l?obtenció del Títol de Graduat Escolar, acollint-se a l?Ordre de 10 de setembre de 1987, de la Conselleria de Cultura, Educació i Ciéncia de la Generalitat Valenciana.  
 ?????????, ???????????? d ????????????? de 19.  
 EL DIRECTOR  
ANNEX ? II  
DILIGENCIA  
Per Resolució de la Direcció General d'Ordenació i Innovació Educativa de data l'alumne/aal qual fa referència aquest Llibre d'Escolaritat ha estat autoritzat per tal de ser inserit en el curs d'EGB, en l'actual any acadèmic ???????????????????? .  
 ?????????, ???????????? d ????????????? de 19.  
 EL DIRECTOR